Burjassot edita un díptic informatiu per a donar visibilitat al Dia Internacional contra l’Assetjament Escolar
2025-07-24

L’Ajuntament de Burjassot, a través de la Regidoria d’Educació, dirigida per Manuela Carrero, està treballant al costat dels centres educatius i de la comunitat educativa del municipi per a previndre qualsevol tipus d’assetjament en l’àmbit escolar.

Dins de les accions que duu a terme al llarg del curs, i amb la voluntat de commemorar que el 2 de maig és el Dia Internacional contra l’Assetjament Escolar, el Servei per a la Promoció de la Cultura de la Pau i la Prevenció de la Violència Escolar (SECUP), ha preparat un díptic informatiu amb l’objectiu de donar visibilitat als recursos municipals amb què compta Burjassot per a combatre la realitat de l’assetjament.

El díptic, que està pensat tant per al professorat com per a l’alumnat i les famílies, es repartirà a les aules dels centres educatius públics i concertats de Burjassot i, a més, estarà disponible per a consulta també en el web del SECUP.